জেমি ডিমন
জেমি ডিমন (/ˈdaɪmən/ জন্ম: মার্চ ১৩, ১৯৫৬) একজন আমেরিকান ধনবান ব্যবসায়ী। তিনি আমেরিকান চার বড় ব্যাংকের মধ্যে বৃহত্তম জেপি মরগ্যান চেজের চেয়ারম্যান ও প্রধান নির্বাহী কর্মকর্তা (সিইও) এবং তিনি এর আগে নিউইয়র্কের ফেডারেল রিজার্ভ ব্যাংকের পরিচালনা পরিষদে ছিলেন। ডিমনকে টাইম ম্যাগাজিনের ২০০৬, ২০০৮, ২০০৯ এবং ২০১১ তে বিশ্বের ১০০ প্রভাবশালী ব্যক্তির তালিকায় অন্তর্ভুক্ত করা হয়েছিল । ডিমনের মোট সম্পদ ধরা হয় প্রায় $ ১.৭ বিলিয়ন। ডিমন হলেন, বিলিয়নপতি হওয়া খুব কম সংখ্যক ব্যাংক প্রধান নির্বাহীদের একজন। জেপিমরগ্যান চেজে মার্কিন $ ৪৮৫ মিলিয়ন ডলার বিনিয়োগের জন্য় তিনি ধন্যবাদ পাবার যোগ্য। তিনি ২০১১ অর্থবছরের জন্য $ ২৩ মিলিয়ন ডলার বেতন প্যাকেজ পেয়েছেন, যা মার্কিন যুক্তরাষ্ট্রে অন্য সকল ব্যাংকের প্রধান নির্বাহী কর্মকর্তার চেয়ে বেশি। তবে, ২০১২ সালে জেপি মরগান চেজের একাধিক বিতর্কিত ব্যবসায়িক লোকসানের পরে তার বেতন ক্ষতিপূরণ হ্রাস পেয়ে ১১.৫ মিলিয়ন ডলারে নেমেছিল। ডিমন ২০১৭ অর্থবছরে বেতন হিসেবে $২৯.৫ মিলিয়ন ডলার পেয়েছেন। ডিমন নিউ ইয়র্ক শহরে জন্মগ্রহণ করেছেন, গ্রীক অভিবাসী থিওডোর এবং থেমিস (নেও কালোস) ডিমনের তিন ছেলের একটি । তিনি দ্য ব্রাউনিং স্কুলে পড়াশোনা করেছেন । তার দাদা একজন গ্রীক অভিবাসী ছিলেন, যিনি পারিবারিক পদবিটি পাপাদেমেট্রিও থেকে ডিমন রাখেন, যাতে করে এটি আরও ফরাসী শোনায় এবং স্মার্ণা (বর্তমানে ইজমির ) এবং অ্যাথেন্সে ব্যাংকার হিসাবে কাজ করেছিলেন। তার দাদার আরো দুই ভাই ছিল;বড় ভাই পিটার এবং যমজ ভাই টেড। ডিমনের এর বাবা ও দাদা উভয়ই একসময় শিয়ারসন কোম্পানিতে শেয়ার কেনা বেচার জন্য কর্মরত ছিলেন। টুফ্টস বিশ্ববিদ্যালয়ে তিনি স্নাতকোত্তর করেছেন মনোবিজ্ঞান এবং অর্থনীতিতে , যেখানে তিনি সুমা কাম লাউড ডিগ্রি অর্জন করেছেন। ডিমন বিশ্ববিদ্যালয়ে থাকাকালীন "শিয়ারসন সংযুক্তির" বিষয়ে একটি প্রবন্ধ লিখেছিলেন; তার মা এই কাগজটি স্যান্ডি ওয়েলের কাছে প্রেরণ করেছিলেন, যিনি একটি গ্রীষ্মের ছুটিতে বাজেটের কাজ করার জন্য় শিয়ারসনে ডিমনকে নিয়োগ করেছিলেন। স্নাতকোত্তর শেষ করার পর এবং হার্ভার্ড বিশ্ববিদ্যালয়ে নথিভুক্ত হওয়ার দুই বছর আগে তিনি একটি ম্যানেজমেন্ট পরামর্শকারী প্রতিষ্ঠানে কাজ করেছেন।তার সাথে সহপাঠীদের মদ্ধে জেফ ইমেল্ট, স্টিভ বার্ক, স্টিফেন ম্যান্ডেল, এবং শেঠ ক্লারম্যান ও ছিলেন।হার্ভার্ড বিশ্ববিদ্যালয়ে পড়াকালীন গ্রীষ্মের ছুটির দিনগুলোতে তিনি গোল্ডম্যান শ্যাস নামের ব্যাংকে কাজ করেছেন।১৯৮২ সালে তিনি "বেকার স্ক্লার" হিসাবে এমবিএ অর্জন করেন। হার্ভার্ড বিজনেস স্কুল থেকে স্নাতক হওয়ার পর, স্যান্ডি ওয়েইল তাকে আমেরিকান এক্সপ্রেসে সহকারী হিসাবে যোগ দেওয়ার জন্য গোল্ডম্যান শ্যাশ, মরগান স্ট্যানলি এবং লেহম্যান ব্রাদার্সের প্রস্তাব প্রত্যাখ্যান করার জন্য তাকে রাজি করেছিলেন। যদিও উইল বিনিয়োগ ব্যাংকগুলির মত অত্যধিক অর্থের প্রস্তাব দিতে পারেননি, তবুও ডিমনকে প্রতিশ্রুতি দিয়েছিলেন যে তিনি খুবই "আনন্দিত" হবেন। ডিমনের বাবা, থিওডোর ডিমন আমেরিকান এক্সপ্রেসের নির্বাহী সহ-সভাপতি ছিলেন।